Amelia (filem)

Amelia merupakan sebuah filem drama romantik Malaysia 1996 arahan dan skrip oleh Rosnani Jamil. Dibintangi oleh Joe Wings, Ruhil Amani, Azean Irdawaty dan ramai lagi, filem ini ditayangkan pada 16 Mei 1996.

Sinopsis
Amelia berkenalan dengan Fandy. Kalsom, ibu Amelia mahu menjodohkan Amelia dengan Jefry, anak sepupunya tetapi dihalang oleh bapanya. Aminuddin, bapa Amelia menemui Fandy dan menceritakan segala dan berharap Fandy dapat mengahwini Amelia. Fandy kecewa lalu terus ke luar Negara dan ini menyebabkan Amelia bersetuju mengahwini Jefry. Amelia dijangkiti AIDS dari Jefry. Jefry meninggal dunia akibat kemalangan. Fandy menebus kesilapan dengan mengahwini Amelia.

Pelakon
 Joe Wings sebagai Fandy
 Ruhil Amani sebagai Amelia
 Azean Irdawaty sebagai Kalsom
 Sazali Khan sebagai Jefry
 Jasmin Hamid sebagai Mim
 Aziz Singah sebagai Aminuddin
 Anne Abdullah sebagai Anna
 Eizlan Yusof sebagai Man
 Maimon Mutalib sebagai Mak Mah
 Raja Noor Baizura sebagai ibu Fandy
 Hussein Abu Hassan sebagai bapa Fandy
 Osman Zailani sebagai Doktor
 Hamid Gurkha sebagai Tukang Kebun
 Salmah Ibrahim
 Maria Kamal
 Mahadi Amin

Penerbitan
Amelia diarahkan oleh Rosnani Jamil yang turut berkhidmat sebagai penulis skrip dengan suaminya, Jamil Sulong sebagai penerbit. Untuk filem ini, Rosnani memilih penyakit AIDS sebagai subjek utama.

Penyanyi, Ruhil Amani sanggup menunda rakaman album terbarunya untuk berlakon dalam filem ini. Namun, semasa menjalani penggambaran, Ruhil mengalami sedikit kecederaan apabila terjatuh dari kuda tunggangannya, namun keadaannya stabil selepas menerima rawatan.

Penggambaran dijalankan pada Ogos dan September 1995 di Kuala Lumpur dan dua lokasi di Pahang – Bukit Fraser dan Cameron Highlands. Filem ini telah menerima kelulusan daripada Lembaga Penapis Filem (LPF) tanpa sebarang potongan selepas selesai menjalani proses penapisan pada Januari 1996.

Keluaran dan sambutan
Amelia ditayangkan pada 16 Mei 1996 di pawagam selurun Malaysia.

Anugerah

Rujukan

Pautan luar
 

Filem 1996
Filem drama Malaysia
Filem cinta Malaysia
Amelia
Amelia
Filem bahasa Melayu